OzLabs/hebrew-wiki-articles huggingface dataset:
מסעוד ריוח

הרב מסעוד ריוח (ה'תרס"ח, 1908 - י' באדר ה'תשל"ט, 9 במרץ 1979), היה הרב הראשי וראש הישיבה של שלומי בישראל. ובמרוקו היה רב ופעיל ציבור, וראש השוחטים בעיר הבירה רבאט.

== ביוגרפיה ==
מסעוד ריוח נולד ליעיש ואיזה בשנת ה'תרס"ח (1908), בכפר סכורא, הסמוך לעיר מרקש שבמרוקו. בגיל חמש שכר אביו עבורו מורה שלימדו חומש עם רש"י, ובהמשך החל ללמוד גמרא. בשנת ה'תרע"ח (1918) עם היווסדה של ישיבת "אור התורה" במרוקו, החל ללמוד בה, יחד עם עשרים וארבעה תלמידים נוספים. בגיל מצוות עבר ללמוד בישיבת "עץ חיים" שבעיר המחוז סקורה, בראשות הרב מנחם כהן. בישיבה הוכשרו התלמידים לתפקידים של שוחטים ובודקים, וכן עסקו בתורת הקבלה. בשנת ה'תרפ"ה (1925), בגיל שבע עשרה, הוסמך לרבנות על ידי רבו הרב כהן, וכשוחט ובודק על ידי רבני המקום. לאחר מכן חזר לאסכורא, ושם נשא לאישה את עליזה, בתו של רב המקום הרב יוסף דהאן.

לימים עבר להתגורר בעיר הבירה רבאט. ברבאט למד גם בחבורה בבית הרב משה מלכה, ובהמשך בבית הרב הראשי רפאל עטייא, וכן בבית הרב יהושע ברדוגו בכל שבת אחרי מנחה. הוא הקים בעיר גני ילדים, תלמוד תורה וישיבה קטנה, וייסד שיעורי תורה גם לילדי הקהילה שלמדו בבתי הספר הלא יהודים. את פעילותו עשה כמשקל נגד פעילות החילונים, וכנגד כל ישראל חברים, שהוא היה מראשי הלוחמים נגדם במרוקו, ובמכתב שפרסם כתב שמי שמחנך שם את ילדיו - כאילו הקריבם למולך. ועד הקהילה תמך בפעילותו, וסייע לו בבניית בניין מפואר ורחב ידיים, ובמוסדותיו למדו כ-750 ילדים. בנוסף לפעילותו החינוכית, נבחר על ידי הרב רפאל אנקווה והרב יהושע ברדוגו לשמש כראש השוחטים (תחום בו נחשב לבקיא ביותר), וכרב האחראי בבית הדין שבעיר על ענייני הקידושין והגיטין.

הרב ריוח ביקר בארץ ישראל מספר פעמים. באחד מביקוריו בשנת ה'תשי"ז (1956), יצר קשר עם חברת "רסקו" לשם רכישת קרקע והקמת מושב בסמוך לעיר רמלה. באותה שנה מרוקו קיבלה את עצמאותה, והוא נחשד בקשרים עם מדינת ישראל. אחד מתלמידיו ששירת במשטרה המקומית, הודיע לו מראש על חיפושים שעתידים להיערך בביתו, ובכך סייע לו להינצל מהחשדות שהופנו כלפיו.

בשנת ה'תשכ"ב (1962) עלה לארץ ישראל, והתיישב בעיר לוד, בה כיהן חברו הרב יצחק אבוחצירא כרב ראשי, הוא למד עם הרב יצחק מדי יום, ולעיתים עם אחיו הבאבא סאלי, ושימש כשוחט ובודק בעיר. בשנת ה'תשכ"ה (1965) הוזמן לשמש כרב היישוב שלומי, תפקיד בו שימש עד לפטירתו. קודמו בתפקיד היה הרב מסעוד חזן.

בשלומי הוא ייסד יחד עם דוד דנינו ישיבה וכולל, ועמד בראשם ולימד תלמידים. בישיבתו למד הרב שלמה משה עמאר, שגם מילא את מקומו משנת ה'תשכ"ט (1969) למשך תקופה ממושכת, כשהוא נאלץ להיעדר מהמקום.

הרב ריוח נפטר בשבת זכור, י' באדר ה'תשל"ט (1979), ונקבר בבני ברק, בסמוך למחותנו הרב משה שוואב.

בנו הרב שלום שימש כרב בטורונטו. חתנו (בעל בתו מרגלית) הרב ישראל רווח היה ראש כולל אברכים ביפו, ועוד, ובניו הם - הרב שניאור זלמן רווח, רב אזורי במועצה אזורית גזר, ויו"ר המכון למצוות התלויות בארץ, ויגאל יאיר רווח, מנכ"ל משרד הפרסום 'אפיקים'.

== ספרו ==
זיכרון אשר - מאמריו ודרשותיו, ומאמרים מתלמידיו ובני משפחתו, שהוציא נכדו הרב שניאור זלמן רווח לאחר פטירתו, בני ברק ה'תשנ"ב

== קישורים חיצוניים ==
* 
* ישראל מרגלית, "[https://drive.google.com/drive/folders/1L0MfxaZgUfIkxvgDMcyj0FA78hfCGI8P?usp=sharing בחן בחסד ובריוח]", עונג שבת (יום ליום), ז' באדר ב' ה'תשע"ט

=== ספרו ===
* 

== הערות שוליים ==

קטגוריה:ישראלים ילידי מרוקו
קטגוריה:ראשי ישיבה מרוקאים
קטגוריה:שוחטים
קטגוריה:לוד: אישים
קטגוריה:רבאט: רבנים
קטגוריה:רבני יישובים
קטגוריה:שלומי: רבנים
קטגוריה:ישראלים שנולדו ב-1908
קטגוריה:ישראלים שנפטרו ב-1979
פאל בנקו

פאל בנקו (בהונגרית: Benkő Pál; 14 ביולי 1928 – 26 באוגוסט 2019) היה שחמטאי הונגרי ואמריקאי בדרגת רב אמן. היה אלוף ארצות הברית בשחמט מספר פעמים, התחרה באליפות העולם בשחמט, חבר בהיכל התהילה העולמי של השחמט 

==ביוגרפיה==
פאל בנקו נולד באמיין, צרפת. בשנת 1932 משפחתו חזרה להונגריה. הוא התחיל לשחק שחמט בתחרויות רשמיות לאחר מלחמת העולם השנייה. בגיל 20 הוא זכה באליפות הונגריה, ובשנת 1950 קיבל דרגת אמן בינלאומי. בשנת 1956 היה חלק מנבחרת הונגריה לאולימפיאדת השחמט. בשנת 1957 במהלך תחרות שחמט לסטודנטים ברייקיאוויק הוא ערק ולא חזר להונגריה. החל משנת 1958 התגורר בנקו בארצות הברית.

בשנת 1958 הוענק לו תואר רב אמן. בשנות ה-60 של המאה ה-20 הוא קיבל אזרחות אמריקאית ונכלל בנבחרת ארצות הברית.

בשנים 1959 ו-1962 הוא השתתף בתחרות המועמדים. בשנת 1970 הוא ויתר על מקומו לטובת בובי פישר, שבסופו של דבר הוכתר כאלוף העולם חדש.

בנקו היה 8 פעמים אלוף ארצות הברית בשחמט. במהלך הקריירה הוא ניצח מספר אלופי עולם מכהנים: בובי פישר, מיכאל טל, טיגראן פטרוסיאן ווסילי סמיסלוב.

== פאל בנקו במשחקי אולימפיאדת השחמט ==
בין השנים 1956 ל-1972 השתתף פאל בנקו ב-7 אולימפיאדות שחמט:

{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1956||3 ||הונגריה|| ||10 מ-15||6+ 8= 1-||66.7|| 3 קבוצתי, 4 אישי
|-
| 1962||2 ||ארצות הברית|| ||8 מ-12||6+ 4= 2-||66.7|| 4 קבוצתי, 2 אישי
|-
| 1964||2 ||ארצות הברית|| ||9.5 מ-14||7+ 5= 2-||67.9|| 6 קבוצתי, 8 אישי
|-
| 1966||3 ||ארצות הברית|| ||8 מ-12||4+ 8= 0-||66.7|| 2 קבוצתי, 7 אישי
|-
| 1968||3 ||ארצות הברית|| ||6 מ-12||2+ 8= 2-||50.0|| 4 קבוצתי, 21 אישי
|-
| 1970||4 ||ארצות הברית|| ||8.5 מ-12||6+ 5= 1-||70.8|| 4 קבוצתי, 7 אישי
|-
| 1972||3 ||ארצות הברית|| 2515||9.5 מ-16||6+ 7= 3-||59.4|| 9 קבוצתי, 16 אישי
|}

==קישורים חיצוניים==

==משחקים מוסברים (באנגלית) == 
=== 1959 ===
* [https://www.youtube.com/watch?v=CkCP4LQqLyQ פאל בנקו מול מיכאל טל], 17.9.1959, Story of How Benko Tried to Play Active Against Tal
=== 1962 ===
* [https://www.youtube.com/watch?v=GFOv---mtI4 פאל בנקו מול בובי פישר], 2.5.1962,Pal Benko vs Bobby Fischer Hungary for the Win! Curacao Candidates (1962)
* [https://www.youtube.com/watch?v=0QVLVZxKUjM פאל בנקו מול מיכאל טל], 5.5.1962, Impervious to Magic Benko vs Tal Curaçao Candidates (1962)

==הערות שוליים==

קטגוריה:שחמטאים הונגרים
קטגוריה:אלופי ארצות הברית בשחמט
קטגוריה:רבי-אמנים
קטגוריה:אמריקאים שנולדו ב-1928
קטגוריה:אמריקאים שנפטרו ב-2019
חג פורים (שיר)

"חג פורים" הוא שיר ילדים עממי שמח שהושר במסיבות חג פורים על ידי החלוצים, והפך לשיר ילדים נפוץ בישראל המושר בפורים. מילות השיר נכתבו על ידי לוין קיפניס, והלחן הוא קיצור של ניגון הקפה שביעית של חסידות בויאן.

== לקריאה נוספת ==
*.

== קישורים חיצוניים ==

* 

== הערות שוליים ==

קטגוריה:שירי 1923
קטגוריה:שירים בעברית
קטגוריה:פיוטים ושירים לפורים
חסידת מגווארי

חסידת מגווארי (שם מדעי: Ciconia maguari) היא מין של חסידה ממשפחת החסידתיים החיה באמריקה הדרומית והיא אחת משלושה מיני חסידות החיות ביבשת (לצד חסידת עצים והיאבירו).
== מאפיינים ==
גובהה של חסידה זו 97–120 ס"מ ומוטת כנפיה 150–180 ס"מ. משקלה מגיע ל-3.5-4 ק"ג בממוצע. החסידה בעלת נוצות לבנות עם קצוות שחורים בכנפיים ובזנב. היא בעלת עיניים צהובות וסביבן עור אדום. המקור אפור ארוך ומעט מעוקל. רגליה אדומות.

חסידה זו חיה בחלקים הצפוניים של ונצואלה, צפון קולומביה, גויאנה, מזרח בוליביה, ברזיל (לא כולל את אגן האמזונאס), פרגוואי, אורוגוואי וצפון ארגנטינה. ייתכן שהיא נמצאת גם באי טרינידד. החסידה חיה בערבות, ביצות, מקווי מים רדודים וסוואנות לחות ואינה מצויה ביערות. היא בולטת בעיקר בשטחי הלוס יאנוס של צפון ונצואלה ונפוצה גם בביצות הפנטנל.

החסידה ניזונה מדגים שונים, חסרי חוליות כמו חרקים, סרטנים ושלשולים, דוחיים, נחשים, לטאות, מכרסמים קטנים וביצי עופות. היא מחפשת מזון במים הרדודים ונועלת את מקורה על טרף שנתפס. לעיתים הצייד מתבצע על ידי צוות. באזורים יבשים החסידות אוכלות גם פגרים וצואה ולעיתים גם יחטפו מזון מעופות אחרים.

החסידה היא ציפור מונוגמית. מקננת על הקרקע.

מצב השימור של חסידה זו הוא ללא חשש.

== גלריה ==
<gallery>
Maguari Stork (Ciconia maguari).jpg
Cigognes (Zoo de Berlin) (6080514083).jpg
AVC 1444.jpg
Maguari.jpg
</gallery>

==קישורים חיצוניים==

== הערות שוליים ==

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:חסידתיים
קטגוריה:ארגנטינה: עופות
קטגוריה:עופות הפמפס
יחסי אוסטרליה – טרינידד וטובגו

יחסי אוסטרליה–טרינידד וטובגו הם היחסים הבילטרליים בין קהיליית אוסטרליה לבין הרפובליקה של טרינידד וטובגו.

שתי המדינות כוננו יחסים דיפלומטים ב-7 בינואר 1974. כמו כן, שתי המדינות חברות בארגון חבר העמים הבריטי והן היו בעבר חלק מהאימפריה הבריטית.

==היסטוריה==
בשנת 2004, בין היתר הודות לסחר החזק של חברות אוסטרליות עם מגזר הנפט של טרינידד וטובגו, הקימה ממשלת אוסטרליה נציבות עליונה בפורט אוף ספיין. נציבות זו משרתת גם 14 מדינות אחרות בקריביים.

==סחר==
טרינידד וטובגו היא שותפת הסחר הגדולה ביותר של אוסטרליה באיים הקריביים.

==יחסים דיפלומטים==
אוסטרליה מחזיקה בנציבות עליונה בפורט אוף ספיין. מאידך, לטרינידד וטובגו אין שום נציגות באוסטרליה.

==הערות שוליים==
חסידה לבנת-גרון

חסידה לבנת-גרון או דִּיסוּרָה (שם מדעי: Ciconia episcopus) היא מין של חסידה ממשפחת החסידתיים החיה בדרום-מזרח אסיה, הודו ואפריקה שמדרום לסהרה (מאוגנדה עד לקניה).

== מאפיינים ==
גובה החסידה 85 ס"מ בממוצע והיא בעלת נוצות כהות עד שחורות עם צוואר לבן וכיפה כהה. פניה ומקורה אפורים ועינייה אדומות. הרגליים ורודות והבטן לבנה. 

החסידה חיה באתרי ביצות וגדות נהר וגם סוואנות לחות ולעיתים גם סביב החופים, שם היא מחפשת טרף כמו דגים, צפרדעים וחרקים. החסידה ניזונה לבדה אך חיה עם בן זוג ולעיתים תעוף בלהקות קטנות.

חסידה זו מצויה בסכנה בטבע.

== תת-מינים ==
* Ciconia episcopus episcopus
* Ciconia episcopus microscelis
* Ciconia episcopus neglecta

==קישורים חיצוניים==

== הערות שוליים ==

קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:חסידתיים
קטגוריה:תאילנד: עופות
קטגוריה:הודו: עופות
סק"א אריות הכסף

סמל הקבוצה בשנים 2006 - 2010
"סק"א אריות הכסף" (ברוסית: СКА-Серебряные Львы) הוא שמה של קבוצת הוקי קרח לנוער מהעיר סנקט פטרבורג, שהוקמה כבית הספר להוקי "אריות הכסף" בשנת 2006 ומוזגה עם קבוצת סק"א וריאגי ביולי 2018. הקבוצה הייתה אחת מקבוצות הבת של סק"א סנקט פטרבורג. מאז הפיכתה למועדון הוקי לנוער בשנת 2010 הקבוצה שיחקה בליגת MHL.

== היסטוריה ==
=== "אריות הכסף" ===
קבוצת "אריות הכסף" פעלה תחילה כבית ספר להוקי קרח משנת 2006. בשנת 2010, הקבוצה הגישה מסמכים להנהלת ליגת MHL להפיכתה למועדון הוקי קרח לנוער ב-30 ביוני 2010. ב-6 ביולי 2010 ועדה של ליגת ההוקי לצעירים בחנה את תשתיות הקבוצה ולאחר שאישרה שהם עונים  על הדרישות לכניסה לליגה הודיעה ב-5 באוגוסט על צירופה לליגה. המשחק הראשון שלה בליגה היה נגד חימיק שלה הפסידה בתוצאה 0-3. בנובמבר, במהלך הפסקה בעונה הסדירה של אליפות ה-MHL, הקבוצה השתתפה בטורניר של משחקי ידידות יחד עם סק"א-1946 וקבוצת הנוער של AIK השוודית. ה"אריות" סיימו במקום האחרון, לאחר שהפסידו בשני המשחקים: ל-AIK בתוצאה 1-6 (0:3, 0:0, 1:3), ולסק"א-1946 בתוצאה 4-5 (0:1, 2:2, 2:2). עם זאת, בעונת 2011/2012, הקבוצה התחזקה וסיימה לבסוף במקום ה-22 בעונה הסדירה.

=== "סק"א אריות הכסף" ===
ב-1 בדצמבר 2014 הקבוצה נכללה במערכת קבוצות הבת של סק"א סנקט פטרבורג ושינתה את שמה לשם "סק"א אריות הכסף".
בעונת 2014/2015, הקבוצה בראשות המאמן החדש סרגיי יארובוי, בפעם הראשונה העפילה לפלייאוף, ה-MHL. בעונה הבאה הקבוצה אומנם לא הצליחה להגיע לפלייאוף, לעומת זאת, היא השיגה את התוצאה הטובה ביותר בתולדותיה עד אז— מקום 19 בטבלת האליפות. ברם, בעונת 2017/2018 היא שינתה את הנתון הזה והצליחה לסיים במקום ה-11 בעונה הסדירה, אך שוב כשלה בהעפלתה לשלבי הפלייאוף של הליגה.

ביולי 2018 נודע שהקבוצה לא תתמודד בעונת 2018/2019 והיא תתמזג עם סק"א וריאגי.

== סטטיסטיקה ==
<small> מש — משחקים, נצ — ניצחונות, נצה — ניצחונות בהארכה, נצב — ניצחונות בפנדלים, הפה — הפסדים בהארכה, הפב — הפסדים בפנדלים, ה — הפסדים, נק — נקודות, יחס — יחס שערי זכות וחובה, מ — מיקום בעונה הסדירה</small>
{| class="wikitable"
|- bgcolor="#dddddd"
!עונה !! מש !! נצ !! נצה !! נצב !! הפב !! הפה !! ה !! נק !! יחס !! מ !! פלייאוף
|- align="center"
|2010/2011||56||9||0||1||3||2||41||34||96-232||28||<center>לא העפילה</center>
|- align="center"
|2011/2012||60||20||3||6||1||2||28||81||180-193||22||<center>לא העפילה</center>
|- align="center"
|2012/2013||64||23||2||4||2||0||33||83||168-200||24||<center>לא העפילה</center>
|- align="center"
|2013/2014||56||18||0||3||2||1||32||63||123-171||31||<center>לא העפילה</center>
|- align="center"
|2014/2015||56||20||0||0||8||4||24||72||152-187||26||<center>הפסידה בסיבוב הראשון: 1:3 לקבוצת "אטלנטים"</center>
|- align="center"
|2015/2016||42||17||3||1||2||2||17||63||125-115||19||<center>לא העפילה</center>
|- align="center"
|2016/2017||56||25||1||1||2||4||24||84||147-137||21||<center>לא העפילה</center>
|- align="center"
|2017/2018||64||22||0||1||2||6||30||80||160-172||11||<center>לא העפילה</center>
|}

== ארנה ==
<gallery caption="">
קובץ:Yubileyny St Petersburg.jpg|
קובץ:Small arena in1.JPG|
</gallery>
אולם הבית היה ההיכל הקטן של "יובילייני" המכיל 1,700 מושבים.

== ראו גם ==
* סק"א סנקט פטרבורג
* MHL

== קישורים חיצוניים ==
* 

==הערות שוליים==

קטגוריה:קבוצות MHL
קטגוריה:סק"א סנקט פטרבורג
כביש 8510

כביש 8510 הוא כביש אורך מקומי, החוצה את העיר עכו לכל אורכה.

הכניסה הצפונית אליו היא מכביש 4 וכך גם בכניסה הדרומית אליו.

הכביש מתחיל בדרום בין עין המפרץ ואזור התעשייה עכו דרום. ומסתיים בצומת שבין היישובים שמרת ו-בוסתן הגליל.

== היסטוריה ==
שפך נחל נעמן בסמוך לכביש, מרץ 2022
אצטדיון הכדורגל עכו הסמוך.]]
חזית [[קניון עזריאלי עכו, במבט מהכביש.]]
תחנת הרכבת עכו במבט מהכביש.
הכניסה למושב [[בוסתן הגליל במבט מהכביש.]]
הכביש יועד בתחילה להסב את תנועת הרכבים בציר חיפה-נהריה שעברו בכביש 4 הישן, דרך העיר עכו, אל מחוצה לה. החלק הראשון של הכביש נפתח לתנועה כבר בנובמבר 1950 והתמזג עם כביש 4 הישן. כבר אז התקיימה בניית בתים מואצת משני עבריו, בשל כך על אף שיועד לשמש ככביש עוקף וככביש מהיר, שונתה הגדרתו בתוכניות ל-כביש ראשי. בשנת 1958 הסתיימה בניית חלקו האחרון. בהמשך נסלל תוואי מזרחי יותר לכביש 4. עם זאת בלשון השגורה בציבור נטמע עם הזמן שמו של כביש 8510 כ-"כביש עוקף עכו".

הכביש חצה את נחל נעמן על גשר, סמוך לשפך הנחל לים התיכון. בראשית העשור השני של המאה ה-21 נבנה גשר חדש החוצה מעל הנחל וכן מעל פסי הרכבת של מסילת החוף.

לאורך הכביש הוא משתלב עם כמה מרחובות העיר: רחוב דוד רמז – לכל אורכו – 1.6 ק"מ, ונתיב חטיבת גולני – כ-170 מטרים שם הכביש פוגש בשנית את מסילת הרכבת ועובר מתחתיה.

בשנת 1989 נבנה בחלק מהכביש קיר אקוסטי לצמצום מפגע רעש מהכביש. בכך היה זה אחד הקירות האקוסטיים הראשונים שנבנו בכבישי ישראל. בכביש זה גם נעשה לראשנה בישראל שימוש באספלט שקט.

בשנת 2022 החל להיבנות על תוואי הכביש, מסלול של המטרונית אשר יחבר בין צומת שומרת בצפון ועד לשכונת הדר בחיפה, דרך נקודות מרכזיות בעיר עכו ולפיכך מכונה גם בשם "מטרונית עכו". בנוסף לתשתית זו מוקם לאורך כל התוואי גם שביל אופניים.

את חלקו הצפוני של הכביש מעטרים מאות עצים ותיקים משני צדיו בהם גם כשמונים עצי אקליפטוס בני כ-100 שנים. כתוצאה מפרויקט המטרונית ישנה כוונה לכרות רבים מהם ובשל כך מתקיים מאבק ציבורי הכולל מאבק משפטי למניעת כריתתם בין היתר בגין חוק איסור כריתת עצים בישראל, ערכי מורשת וטבע ועוד. בספטמבר 2021 קיבל פקיד היערות הארצי את עמדת המתנגדים, עם זאת הנושא טרם ירד מתוכניות הפעולה התשתיתיות של התוואי וכריתת חלק מהעצים עדיין עשויה להתבצע.

בהחלטת פקיד היערות הארצי נכתב בין היתר: .כמו כן הוא ציין שערכם הכספי של העצים הוא גבוה במיוחד. לדוגמה אחד מהעצים המיועדים לכריתה, קוטר הגזע שלו הוא 2.65 מטרים וערכו נאמד ב-477 אלף שקלים.

== אתרים בסמוך לכביש ==
בסמוך לכביש נמצאים כמה מהאתרים הבאים:
* שפך נחל נעמן אל הים התיכון.
* אצטדיון הכדורגל עכו
* חוף התמרים וחוף ארגמן
* מלון פנינת הים ההרוס (פוצץ באופן מבוקר בשנת 2016)
* תל עכו
* קניון עזריאלי עכו
* תחנת כיבוי האש האזורית זבולון
* שוק עכו
* מסוף אגד
* תחנת הרכבת עכו
* האקדמית גליל מערבי
* אל-באהג'ה והגנים הבאהיים בעכו.
* שדרת האקליפטוסים בבוסתן הגליל

== ראו גם ==
* רחוב בן עמי

==קישורים חיצוניים==
* [https://www.osibenjamin.com/post/נתיבי-ישראל-כריתת-השדרות-ההיסטוריות-כביש-8510-טו-בשבט-2021-היה-חוק-ואיננו תמונות של שדרת העצים בכביש 8510 ומידע על המאבק הציבורי לשמירתם], באתר "צבא ההגנה לעצים" מאת אוסי בנימין.
* 
* 
* מראה מהאוויר של הגשר בכביש 8510 העובר מעל מסילת הרכבת ונחל נעמן ב-

==הערות שוליים==

2018 02
קטגוריה:ישראל: כבישים
קטגוריה:עכו: תחבורה
חסידת סטורם

חסידת סטורם (שם מדעי: Ciconia stormi) היא מין של חסידה החיה בטבע בדרום-מזרח אסיה ונמצאת בסכנת הכחדה.
== מאפיינים ==
גובהה 75-91 ס"מ והיא בעלת נוצות כהות עם עורף לבן, מקור אדום ארוך וטבעות עיניים צהובות. היא קטנה יותר מרוב החסידות.

חסידת סטורם מצויה רק ביערות השפלה הטרופיים ובגדות הנהרות והביצות של באינדונזיה, בורנאו, דרום מלזיה ודרום תאילנד. היא יכולה להימצא בגובה 240 מטר מעל הקרקע. כמו רוב החסידות היא ניזונה מקרבה למים וציד של דיגם, צפרדעים וחסרי חוליות מימיים.

החסידה מצויה בסכנת הכחדה עקב כריתת יערות ופגיעה במקווי מים באזור חיותה.

==קישורים חיצוניים==

== הערות שוליים ==

קטגוריה:חסידתיים
קטגוריה:בורנאו: עופות
חסידן צבוע

חסידן צבוע (שם מדעי: Mycteria leucocephala) הוא עוף מים גדול ממשפחת החסידתיים החי בדרום-מזרח אסיה.
== מאפיינים ==
גובהו של החסידן 93-102 ס"מ, מוטת כנפיו 150-160 ס"מ ומשקלו 2-3.5 ק"ג. לחסידן יש מקור צהוב מעוקל כמו מקור מגלן ופנים ורודות עם עיניים שחורות. שאר הגוף לבן עם קצוות כנפיים וזנב שחורים ושולי הכנפיים האחוריים והזנב ורודים. הרגליים ורודים. שני הזוויגים דומים אחד לשני.

החסידן הוא עוף ביצות החי בעיקר סביב המישורים של הודו, סרי לנקה, דרום סין ודרום-מזרח אסיה עד מלזיה ותאילנד. הוא מצוי בחבורות גדולות סביב נהרות טרופיים מהם הוא חוטף דגים ויצורים קטנים נוספים בעזרת מקורו המעוקל.

החסידנים מקננים במושבות צפופות על העצים לצד הנהרות והביצות. המושבות עוזרות לחסידנים להתגונן מטורפי אפרוחים כמו עיטים ועיטמים.

==קישורים חיצוניים==

== הערות שוליים ==

חסידן תופס דג במים

קטגוריה:טקסונים שתוארו בידי תומאס פננט
קטגוריה:חסידתיים
קטגוריה:הודו: עופות
קטגוריה:בנגלדש: עופות
קטגוריה:בהוטן: עופות
קטגוריה:מלזיה: עופות
קטגוריה:בעלי חיים שתוארו ב-1769
חסידן מילקי

חסידן מילקי (שם מדעי: Mycteria leucocephala) הוא עוף מים מהסוג חסידן שבמשפחת החסידתיים החי בדרום-מזרח אסיה.
== מאפיינים ==
גובה החסידן כ-91-97 ס"מ ומשקלו 2-2.5 ק"ג. הוא בעל מקור מעוקל צהוב עם עיניים שחורות מוקפות טבעת צהובה והעור ורוד. שאר הגוף לבן למעט קצוות הזנב והכנפיים השחורים והרגליים הוורודים.

החסידן חי בביצות ובחופים בסומטרה, ג'אווה, סולאווסי, מלזיה, קמבודיה, דרום וייטנאם, באלי, כמה איים קטנים באינדונזיה וכנראה שגם בדרום תאילנד. החסידנים מחטטים בביצות ובחופים ומחפשים יחדיו מזון.

הם ניזונים בעיקר מדגים (בייחוד מיבשתנים החיים על החוף), מחסילונים ומסרטנים.

עוף זה מצוי בסכנת הכחדה בטבע עקב פגיעה בבתי גידולם, גידול אנושי מואץ ולעיתים גם ציד וסחר בגוזלים. 

==קישורים חיצוניים==

== הערות שוליים ==

קטגוריה:בעלי חיים שתוארו ב-1822
קטגוריה:טקסונים שתוארו בידי סטמפורד ראפלס
קטגוריה:חסידתיים
קטגוריה:סומטרה: עופות

קטגוריה:תאילנד: עופות
עיטם איי שלמה

עיטם איי שלמה (שם מדעי: Haliaeetus sanfordi) הוא מין של עוף דורס מהסוג עיטם האנדמי לאיי שלמה ומצוי בסכנת הכחדה. מבחינת גודלו הוא בין הקטנים שבסוג.

== מאפיינים ==
אורכו 70–90 ס"מ, מוטת כנפיו 165–185 ס"מ ומשקלו 1.1-2.7 ק"ג. נוצותיו חומות, הראש חיוור והמקור חסון ואפור. כפות הרגליים לבנות עם טפרים מעוקלים בעלי קרסים. הזנב לבן.

העיטם הוא צייד המחפש מזון לאורך החוף בדאייה. הוא חוטף מהמים דגים, סרטנים, רכיכות, צבים, נחשי ים. הוא גם חוטף עטלפי פרי ועופות ימיים קטנים ויאכל גם פגרים או יחטוף מזון מעופות אחרים.

בעבר עיטם זה סווג כתת-מין של עיטם לבן-חזה אך לשיטת כמה מדענים, הופרד ממנו למין נפרד.

==קישורים חיצוניים==

== הערות שוליים ==

קטגוריה:טקסונים שתוארו בידי ארנסט מאייר
קטגוריה:עיטם
קטגוריה:בעלי חיים שתוארו ב-1935
קטגוריה:איי שלמה: עופות
יחסי בנגלדש – דרום סודאן

יחסי בנגלדש–דרום סודאן הם היחסים הדו-צדדיים בין הרפובליקה העממית של בנגלדש לבין הרפובליקה של דרום סודאן.

התחומים העיקריים בהם ישנו שיתוף פעולה בין שתי המדינות הם שירותם של "אנשי השלום" הבנגלים בדרום סודאן, מעורבותם של ארגונים לא ממשלתיים בנגלים במגזרים חברתיים שונים בדרום סודאן והשקעת חברות בנגליות במדינה זו, במיוחד במגזר החקלאי.

==שומרי השלום הבנגלים בדרום סודאן==
שומרי השלום הבנגלים משרתים בדרום סודאן מאז שנת 2005, בתחילה כחלק מארגון "UNMIS" של האומות המאוחדות ומאז 2011 כחלק מארגון "UNMISS", גם הוא כחלק מהאומות המאוחדות. מלבד שמירה על אכיפת החוק בדרום סודאן, שומרי השלום הבנגלים גם הרחיבו את תרומתם במתן שירותים ללא תשלום בתחומי הרפואה, כמו גם סיוע בהקמת תשתיות ציבוריות.

==סחר והשקעות==
בשנת 2012, משלחה בנגלית ברמה גבוהה בראשות גוואר ריזבי ביקרה בדרום סודאן כדי לבדוק תחומים פוטנציאליים להשקעות בנגליות בדרום סודאן.

==שיתוף פעולה חקלאי==
מזכר הבנות נחתם על ידי משרד החקלאות של בנגלדש ומשרד החקלאות והיער של דרום סודאן כדי לייצר במשותף אורז, עדשים, שמן, כותנה וגידולים אחרים על אדמות דרום סודאן. שתי המדינות יחליפו גם הכשרה, טכנולוגיות ומומחיות להגברת התפוקה החקלאית.

==פיתוח חברתי==
מספר ארגונים לא ממשלתיים בנגלים, כולל ארגון BRAC, פועלים בדרום סודאן ועובדים בעיקר בתחומי המיקרו-מימון, הפיתוח החקלאי, פיתוח הקהילה, החינוך ועוד.

==יחסים דיפלומטים==
בנגלדש לא מחזיקה בשום נציגות בדרום סודאן. מאידך, דרום סודאן מחזיקה בקונסוליה בדאקה.

==קישורים חיצוניים==

==הערות שוליים==
נץ דגים אפור-ראש

נץ דגים אפור-ראש (שם מדעי: Icthyophaga ichthyaetus), הוא עוף דורס ממשפחת הנציים הקרוב למיני העיטם וחי בדרום-מזרח אסיה.
== מאפיינים ==
אורכו של נץ הדגים 61-75 ס"מ, מוטת כנפיו 155-170 ס"מ ומשקלו 2.3-2.7 ק"ג. הוא בעל נוצות חומות-אפורות עם עיניים צהובות ומקור מעוקל אפור. הרגליים צהובות עם טפרים שחורים גדולים. במראהו הוא דומה לעיטם פרוע-נוצות.

הנץ חי בסמוך לימים של הודו, סרי לנקה ודרום-מזרח אסיה עד אינדונזיה, מלזיה והפיליפינים. הוא מצוי ביערות הרריים, יערות גשם אך בקרבה לנהרות, אגמים, בריכות, לגונות וחופים.

הנץ הוא אוכל דגים כמעט מובהק, הדואה מעל המים ושולה את הדגים בטפריו הגדולים. ניזון גם מדגים מתים על הגדות.

מצב השימור של נץ זה מוגדר קרוב לסיכון.

== גלריה ==
<gallery mode=packed>
Ichthyophaga ichthyaetus -Kazaringa, Assam, India-8 (2).jpg
Grey-headed Fish-Eagle (Icthyophaga ichthyaetus) adult - Flickr - Lip Kee (1).jpg
Pygargue à tête grise.jpg
</gallery>

==קישורים חיצוניים==

== הערות שוליים ==

קטגוריה:בעלי חיים שתוארו ב-1821
קטגוריה:טקסונים שתוארו בידי תומאס הורספילד
קטגוריה:עיטים ימיים
קטגוריה:הודו: עופות
נץ דגים קטן

נץ דגים קטן (שם מדעי: Ichthyophaga humilis), הוא עוף דורס ממשפחת הנציים, הקרוב למיני העיטם, החי ממורדות ההימלאיה וברחבי דרום-מזרח אסיה והודו.

== מאפיינים ==
נץ הדגים דומה לקרוביו, מיני העיטם, אך קטן מהם. ארכו מגיע ל-64 ס"מ ומוטת כנפיו מגיעה ל-1.2 מטר. הוא בעל נוצות חומות-אפורות עם קצוות כנפיים כהים יותר. הראש גדול עם עיניים צהובות ומקור שחור ומעוקל. כפות רגליו גדולות וצהובות והטפרים שחורים ומעוקלים. 

הנץ מעופף מעל מקווי מים שונים כמו אגמים, נהרות איטיים, נחלים, בריכות, לגונות וחופי ימים טרופיים בחיפוש מזון. הנץ הוא אוכל דגים כמעט מובהק. הוא תופס את הדגים בעזרת טפריו הגדולים ועף איתם לקינו שבין העצים לאכול.

מצב השימור של נץ זה מוגדר קרוב לסיכון.

==תת-מינים==
*Ichthyophaga humilis plumbea
*Ichthyophaga humilis humilis

==קישורים חיצוניים==

==הערות שוליים==

קטגוריה:בעלי חיים שתוארו ב-1841
קטגוריה:טקסונים שתוארו בידי סלומון מולר
קטגוריה:עיטים ימיים
קטגוריה:הודו: עופות
תנשמת (סוג)

תנשמת על עץ אקליפטוס
תנשמת (שם מדעי: Tyto) הוא סוג של דורסי לילה ממשפחת התנשמתיים והסוג הגדול בה, אשר כולל את כל המינים הקיימים למעט שלושה מינים של תנשמת חוף. 

התנשמות הם חיות לילה בעלות עיניים גדולות ופרצוף-שמע מגודל בצבע בהיר ובעלי מקור מעוקל קטן ושחור. הם עפות בלילה ומתבייתות על מכרסמים קטנים בעזרת שמיעתם החדה. תעופתם לא משמיעה קולות עקב האברות שבקצה שמנמיכות רעשים.

בני סוג זה חיים בכל רחבי העולם. הנפוץ שבהם הוא המין תנשמת מצויה הנפוצה גם בישראל ועוזרת בהדברת מכרסמים מזיקים.

==מינים==
{|
|
* תנשמת לבנה (Tyto alba)
* Tyto aurantia
* Tyto bargei
* Tyto capensis
* Tyto castanops
* Tyto crassirostris
* Tyto delicatula
* Tyto deroepstorffi
* Tyto detorta
* Tyto furcata
* Tyto glaucops
* תנשמת מינהאסה (Tyto inexspectata)
* Tyto insularis
|
* Tyto longimembris
* Tyto manusi
* Tyto multipunctata
* Tyto nigrobrunnea
* תנשמת מסכה אוסטרלית (Tyto novaehollandiae)
* Tyto prigoginei
* Tyto punctatissima
* 'Tyto rosenbergii
* Tyto sororcula
* Tyto soumagne
* Tyto tenebricosa
* Tyto thomensis
|
|}
בסוג היו מינים נוספים שנכחדו. חלקם כמו תנשמת פולנס היו גדולים יותר מכל ינשוף חי.

== קישורים חיצוניים ==

* 

קטגוריה:בעלי חיים שתוארו ב-1828
קטגוריה:טקסונים שתוארו בידי גוסטף יוהאן בילברג
קטגוריה:תנשמתיים
יחסי בנגלדש–מלאווי

יחסי בנגלדש–מלאווי הם היחסים הדו-צדדיים בין הרפובליקה העממית של בנגלדש לבין רפובליקת מלאווי. היחסים הדיפלומטים בין שתי המדינות כוננו ב-2012, לאחר הצהרתו של נשיא מלאווי בינגו וה מותריקה כי ברצונו לבנות קשרים חזקים עם בנגלדש. שתי המדינות הן חברות בארגון G77 ובחבר העמים הבריטי.

==שיתוף פעולה==
תחומי שיתוף פעולה בין שתי המדינות זוהו בתחומי המסחר וסיוע בפיתוח חברתי. מלאווי מפיקה בעיקר כותנה אשר הוא חומר גלם חיוני עבור תעשיית הטקסטיל של בנגלדש, ובנגלדש להוטה להשקיע במלאווי במגזר זה. התקדמותה של בנגלדש במגזרי ההתפתחות החברתית כמו העצמה נשים והפחתת העוני זוהתה במלאווי כמודל לחיקוי עבורה.

==יחסים דיפלומטים==
לבנגלדש אין נציגות במלאווי ומאידך גם למלאווי אין נציגות בבנגלדש.

==הערות שוליים==
צולל ימי

Aythya marila
צולל ימי (שם מדעי: Aythya marila) הוא מין ברווז בסוג צולל השייך לתת-המשפחה ברווזים צוללים. ברווז זה חי בחלק הצפוני של כדור הארץ באירופה, אסיה ואמריקה הצפונית, לאורך החופים והאגמים וגם בטונדרות של אלסקה ורוסיה ובאזור הטייגה. בישראל אפשר למצוא אותו חורף בעמק החולה ובכנרת.

ברווז זה מגיע לאורך 39–56 ס"מ, ולמשקל 726–1,360 גרם. הוא בעל נוצות שחורות עם בטן וצידיים לבנים, כנפיים מנומרות כסופות-אפורות וצוואר וראש ירוקים כהים. העיניים צהובות והמקור השטוח תכול. הנקבה חומה ברובה, אך בעלת ראש שחור, מקור תכול וסביבו אזור לבן ועיניה צהובות.

ברווזים אלה חיים רוב הזמן על פני הים או באגמים גדולים ורוב זמנם מצויים במים. הם צוללים כדי להשיג את מזונם המורכב מתולעים, צמחייה מימית, רכיכות ודגיגים.

== גדילה ==
הצולל הימי גדל בטונדרה וטייגה. כעת מוערך ששבעים וחמישה אחוזים מאוכלוסיית הצולל הימי מתפתחת באלסקה. הצולל הימי בדרך כלל מתחיל לגדול בגיל שנתיים אף על פי שהוא מתחיל לקנן כבר בהגיעו לגיל שנה.

צוללים ימיים זכרים משתמש בשריקה רכה וזריזה בשביל למשוך את תשומת לבם של הנקבות בתקופת החיזור (בין סוף החורף עד תחילת האביב), בדרך חזרה לאזור הגדילה שלהם. צוללים ימים מסוג נקבה משמיעים קול אחד, "ארר-ארר-ארר-ארר" צורם. החיזור של הצולל הימי הוא מסובך ומסתיים בצורת זוגות של זכר ונקבה. הקן של צולל ימי הוא בעצם שקע באדמה, שאותו הנקבה מרפדת.

אחרי שהנקבה מטילה את הביצים, הזכר נוטש אותה והולך עם זכרים אחרים לאגמים, אליהם הם חוזרים באופן שנתי. באגמים האלה יש מזון ומחסה. הנקבה מטילה שש עד תשע ביצים ואז דוגרת עליהם במשך עשרים ושישה עד עשרים ושמונה ימים. האפרוחים שרק בקעו מכוסים בפלומה וזמן מה לאחר מכן הם יכולים ללכת, לשחות, להאכיל את עצמם ועוד, אבל רק אחרי ארבעים עד ארבעים וחמישה ימים אחרי הבקיעה. האפרוחים הפגיעים עוקבים אחרי אמם. הצעירים נחשפים לטורפים רבים כמו: שועלים, ינשופים, בואשים, דביבונים, זאבים ואיומים רבים אחרים.

== שימור ==
לפי IUCN הצולל הימי נמצא בדרגה מוגנת ועם הכי פחות חשש לסכנת הכחדה. בזמן ספירת האוכלוסייה של המין, הוא נספר ביחד עם מין דומה - צולל קטן (Aythya affinis), מכיוון שאי אפשר להבדיל בין המינים בצילום אווירי. מוערך שבערך כאחד עשר אחוזים מהצוללים יבשתיים.

מאז שנות השמונים אוכלוסיית הצוללים הימיים קטנה באיטיות. הגורמים העיקריים לכך הם: מחסור במקומות גידול ושינויים בבית הגידול, חומרים מזהמים, וסיכויי ההישרדות הנמוכים של הנקבות.

ב-2010 נספרו 4.2 מיליון צוללים, אבל מעריכים שמתוכם רק 1,200,000 עד 1,600,000 הם צוללים ימיים.

==קישורים חיצוניים==

* [http://www.discus.co.il/he_IL/מגדיר/צולל-ימי.html צולל ימי] באתר דיסקוס הגליל (בעברית)
* [https://www.allaboutbirds.org/guide/Greater_Scaup/id צולל ימי] באתר All About Birds (באנגלית)
* [http://www.birds.org.il/he/species-page.aspx?speciesId=33 צולל ימי] באתר הצפרות הישראלי (בעברית)

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:ברווזי צלילה
קטגוריה:ארץ ישראל: אווזאים
קטגוריה:שוודיה: עופות
קטגוריה:אלסקה: עופות
קטגוריה:הממלכה המאוחדת: עופות
קטגוריה:בעלי חיים שתוארו ב-1761
מקלארן 650S

מקלארן 650s היא מכונית ספורט במרכב קופה שיוצרה על ידי מקלארן אוטומוטיב בין השנים 2014 ל-2017. היא נחשפה בשנת 2014<ref></ref>.

== מפרט טכני ==
ה-650s כוללת מנוע בנזין V8 צילנדרים עם שני מגדשי טורבו בנפח 3.8 ליטרים המספק כ-641 כוחות סוס ומומנט של 69.1 קילוגרם. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קילומטרים לשעה בתוך 3.0 שניות ומגיעה למהירות מרבית של 333 קילומטרים לשעה.

== גרסאות ==

=== 650s ספיידר ===
309x309 פיקסלים
הוכרזה לראשונה בפברואר 2014, ה-650S ספיידר הייתה גרסת גג נפתח ל-650S. גרסה זו שקלה 40 קילו יותר מגרסת הקופה, אך היא הציעה ביצועים כמעט זהים: האצה מ-0 ל-100 קמ"ש ב-3 שניות ומהירות מרבית של 328 קמ"ש. 

=== MSO 650S ===
גרסת ה-MSO (יחידת המבצעים המיוחדת של מקלארן, בתרגום חופשי) של ה-650S הייתה מוגבלת ל-50 רכבים בלבד. הגרסה הציעה תוספת קרבון וצבעים ייחודיים. בנוסף לכך, היא הציעה גלגלי סגסוגת, הקלים ב-4 קילוגרמים מהגלגלים הרגילים.

=== 625C ===
בספטמבר 2014 מקלארן הכריזה על דגם נוסף, ה-625C, שהוצע בגרסת קופה וקבריולה. קהל היעד של הרכב היה מדינות דרום אסיה.

מונע על ידי אותו מנוע V8 3.8 ליטר בעל מגדש טורבו כפול, אך על ידי כוח מוגבל ל-616 כוחות סוס. הגרסה הזאת קיבלה מתלים רכים יותר. הבלימה התבצעה באמצעות דיסקים מברזל ולא מסיבי פחמן כמו ב-650S.

=== 650S לה מאן ===
גרסת הלה מאן הוכרזה בתחילת 2015 על מנת לציין 20 שנה לזכייה של מקלארן במירוץ.

הגרסה שיוצרה על ידי MSO הוגבלה ל-50 יחידות. הגרסה הושראה על ידי המכונית F1 GTR שזכתה במירוץ ב-1995. 

==קישורים חיצוניים==

== הערות שוליים ==

קטגוריה:דגמי מכוניות שהושקו ב-2014
קטגוריה:מכוניות קופה
קטגוריה:מכוניות ספורט
קטגוריה:מכוניות על
650s
צולל דרומי

צולל דרומי (שם מדעי: Netta erythrophthalma) הוא מין עוף מים ממשפחת הברווזיים. למרות ששמו "צולל" הוא אינו שייך לסוג "צולל" אלא לסוג נטה, הקרוב אליו.

אורך הצולל הדרומי 48–51 ס"מ. הוא בעל נוצות שחורות למעט בצידיו החומים. מקורו גדול ורחב וצבעו תכלת ועיניו אדומות. הנקבות לעומת הזכרים בהירות יותר וצבעם חום-בהיר-קרם עם פנים וצוואר לבנים למעט בחלק העליון וסביב העיניים שם הם חומים.

ישנם 2 תת-מינים של הברווז: תת-המין האפריקני (המצוי בישראל) ותת-המין הדרום-אמריקאי. שניהם חיים באזורים טרופיים רדודים.

ברווזים אלה משכשכים מזון מפני המים אך גם צוללים להשיג מזון מתחת למים. הם חיים בנהרות איטיים ואגמים וחיים בלהקות של עד 5,000 פרטים. הם ניזונים מתחת למים בעיקר מצמחייה מימית וגם מחרקי מים, רכיכות ודגיגים.

===תת-מינים===
* Netta erythrophthalma brunnea
* Netta erythrophthalma erythrophthalma
==קישורים חיצוניים==

== הערות שוליים ==

צולל דרומי ב[[דרום אפריקה.]]

קטגוריה:בעלי חיים שתוארו ב-1832
קטגוריה:טקסונים שתוארו בידי מקסמיליאן וייד-נאוויד
קטגוריה:ברווזי צלילה
קטגוריה:ארץ ישראל: אווזאים
אווה פרנסיס

אווה פרנסיס (שריתה אלפסי, נולדה בשנת 1952) היא זמרת ישראלית.

==ביוגרפיה==
נולדה בשם שריתה אלפסי בטנג'יר, שבמרוקו. בשנת 1963 עלתה לישראל והתגוררה בפתח תקווה.

בגיל 16, החלה לעבוד עם האמרגן אברהם אלון, ובעצתו, שינתה את שמה לאווה פרנסיס, כדי לא להיות מזוהה עם זמרת משנות הארבעים ששמה שריתה.

פרנסיס הופיעה ברחבי הארץ במועדונים ובבתי מלון ושרה בעברית, ספרדית, צרפתית, איטלקית ואנגלית. בתחילת שנות השבעים, החלה לעבוד עם האמרגן איתן גפני.

בשנת 1971 ביצעה לראשונה הקלטה באולפן הקלטות. השיר הראשון שהקליטה היה "ים של דמעות", שגרף הצלחה גדולה באותה השנה (בשנת 1985, השיר הוקלט כגרסת כיסוי על ידי הזמר זוהר ארגוב ויצא לאור בתקליט הנושא את שמו: "ים של דמעות", ובשנת 2003 בוצע על ידי הזמרת נינט טייב במסגרת הגמר הגדול של "כוכב נולד").

בשנת 1972, הקליטה את השירים 'אני תמיד כזאת', 'אתה' ואת 'היו שני חברים'. בשנת 1973, השתתפה בפסטיבל הקצב הלועזי ושרה באיטלקית את השיר 'הפרפר'.

לאחר מכן, טסה לדרום אפריקה למסע הופעות שנמשך חצי שנה. כשחזרה לישראל, הופיעה בפני חיילים במהלך מלחמת יום הכיפורים, ובסוף אותה השנה שבה לדרום אפריקה, בה הופיעה עד שפרשה מעולם המוזיקה בשנת 1978.

בשנת 1991 שבה לישראל. בשנת 1995 היא הופיעה עם אחיה הזמר אנטוניו (מהצמד 'אנטוניו ורונית') בתוכנית הטלוויזיה "בטברנה" בהנחיית שמעון פרנס. לאחר מכן היא הופיעה עוד כמה פעמים בודדות עם גיטריסט פלמנקו שניגן בתוכנית הזו.

פרנסיס היא אם לארבעה. התגוררה בראשון לציון עד שנת 2004, ולאחר מכן עברה לפתח תקווה. פרנסיס שבה לשמה המקורי, שריתה.

==קישורים חיצוניים==
*"[https://dudipedia.wordpress.com/2014/05/03/ויוה-לה-פרנסיס-סיפורה-של-הזמרת-אווה-פר/ ויוה לה פרנסיס" – סיפורה של הזמרת אווה פרנסיס – כותב ומתחקר: דודי פטימר], בבלוג דודיפדיה - פרויקט שימור המוזיקה הישראלית של דודי פטימר.
* [https://www.facebook.com/hazinor/videos/10155617157569662/ ההיסטוריה ה"גנובה" של זוהר ארגוב] - תוכנית הצינור, 9 ביולי 2017.
*דודי פטימר, [https://103fm.maariv.co.il/item/זוהר-ארגוב-דודי-פטימר.aspx זוהר ארגוב - גרסת המקור], באתר רדיו ללא הפסקה.

קטגוריה:זמרות ישראליות
קטגוריה:זמרים ישראלים
קטגוריה:ישראליות ילידות מרוקו
קטגוריה:ישראלים ילידי מרוקו
קטגוריה:עולות בשנות ה-1960
קטגוריה:עולים בשנות ה-1960
קטגוריה:פתח תקווה: אישים
קטגוריה:ישראליות שנולדו ב-1952
קטגוריה:ישראלים שנולדו ב-1952
קטיפנית שחומה

ביצי קטיפנית שחומה
קטיפנית שחומה (שם מדעי: Melanitta fusca) היא מין של עוף מים ממשפחת הברווזיים המצוי בחופי אירופה ואסיה וביבשות שסביבן.

אורכה של הקטיפנית 51–58 ס"מ. משקל הנקבות עד 1.2 ק"ג ומשקל הזכרים עד 1.5 ק"ג. זהו ברווז שחור עם עיניים לבנות קטנות, מקור מחודד מעט הפונה כלפי מעלה שצבעו צהוב אצל הזכרים וורוד עד אפור בנקבות. שולי הכנפיים לבנים והרגליים ורודות.

הקטיפנית חיה על פני הימים והחופים, בים הכספי וגם באגמים ונהרות רחבים ובטונדרה הארקטית בסיביר. היא נמצאת גם באזורים ממוזגים יותר ומגיעה לבריטניה, צרפת וספרד. היא מגיעה לעיתים גם לישראל.

הקטיפנית צוללת לתוך המים כדי לחפש את מזונה הכולל בעיקר רכיכות ותולעים ימיות. היא מטילה 7–9 ביצים.

מצב השימור של קטיפנית זו מוגדר כפגיע בגלל הצטמצות שטחי המחיה וצייד.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:ברווזי ים
קטגוריה:ארץ ישראל: אווזאים

קטגוריה:פינלנד: עופות
קטגוריה:בעלי חיים שתוארו ב-1758
טבלן

טבלן (שם מדעי: Podiceps) הוא סוג של עופות מים ממשפחת הטבלניים. בני סוג זה חיים באירופה, אסיה ואמריקה הצפונית והדרומית.
== מאפיינים ==
הטבלן הוא עוף קטן בעל קרומי שחייה גדולים ובעל צוואר קצר שמזכיר מעט ברווז אך קטן יותר, בעל מקור מוארך ובולט. להרבה טבלנים נוצות צבעוניות ולחלקם ציצה מאחורי ראשם.

הוא מצוי רוב הזמן בנהרות, נחלים אגמים וביצות מעליהם הוא שוחה בדומה לברווזים. למזונו הוא צולל לעומקים בחיפוש אחרי דגים וחסרי חוליות מימיים. הזכר מגדל את צאצאיו על גבו בעודו שט ומלמד אותם לשחות. 

==מינים==
* טבלן לבן-לחיים (Podiceps auritus)
* טבלן מצויץ (Podiceps cristatus)
* טבלן הכתר (Podiceps gallardoi) 
* טבלן אפור-לחיים (Podiceps grisegena) 
* טבלן גדול (Podiceps major) 
* טבלן בינוני (Podiceps nigricollis) 
* טבלן כסוף (Podiceps occipitalis) 
* טבלן הפונה (Podiceps taczanowskii) 
* טבלן קולומביאני (Podiceps andinus) - נכחד

== גלריה ==
<gallery>
Horned grebe (2) - (Podiceps auritus).JPG|טבלן לבן-לחיים
Great Grebe - Lima - Peru 07 7361 (15382234475) (2).jpg|טבלן גדול
2016.07.09.-11-Bossee Felde--Haubentaucher-Paar mit Kueken.jpg|טבלן מצויץ עם אפרוחים
Podiceps gallardoi - Francisco González Táboas (1).jpg|טבלן הכתר
</gallery>
==קישורים חיצוניים==

קטגוריה:בעלי חיים שתוארו ב-1787
קטגוריה:טקסונים שתוארו בידי ג'ון לאת'אם
קטגוריה:טבלניים
תחמס (סוג)

Caprimulgus affinis
תחמס (שם מדעי: Caprimulgus) הוא סוג של עופות ממשפחת התחמסיים.

בני סוג זה הם עופות קטנים בעלי הסוואה טובה בה הם מידמים לענפים כשעיניהם עצומות וכנפיהם וזנבם צמודים לגזע. הם פעילים בעיקר בשעות הלילה או בשעות בין הערביים.

התחמסים ניזונים בעיקר מחרקים מעופפים שונים אותם הם בולעים בתעופה.

==מינים==
{|
|
* תחמס אירופי (Caprimulgus europaeus)
* תחמס מצרי (Caprimulgus aegyptius)
* תחמס נובי (Caprimulgus nubicus)
* Caprimulgus binotatus
* Caprimulgus ruficollis
* Caprimulgus indicus
* Caprimulgus jotaka
* Caprimulgus phalaena
* Caprimulgus fraenatus
* Caprimulgus rufigena
* Caprimulgus mahrattensis
* Caprimulgus centralasicus
* Caprimulgus eximius
* Caprimulgus atripennis
* Caprimulgus macrurus
* Caprimulgus andamanicus
* Caprimulgus meesi
* Caprimulgus manillensis
* Caprimulgus celebensis
* Caprimulgus donaldsoni
|
* Caprimulgus nigriscapularis
* Caprimulgus pectoralis
* Caprimulgus poliocephalus
* Caprimulgus asiaticus
* Caprimulgus madagascariensis
* Caprimulgus natalensis
* Caprimulgus solala
* Caprimulgus inornatus
* Caprimulgus stellatus
* Caprimulgus affinis
* Caprimulgus tristigma
* Caprimulgus concretus
* Caprimulgus pulchellus
* Caprimulgus prigoginei
* Caprimulgus batesi
* Caprimulgus climacurus
* Caprimulgus clarus
* Caprimulgus fossii
* Caprimulgus hirundinaceus
* Caprimulgus longipennis
* Caprimulgus vexillarius
|
|}
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:תחמסיים
שלדג עצים (סוג)

שלדג עצים (שם מדעי: Halcyon) הוא סוג של עופות ממשפחת השלדגיים שבסדרת הכחלאים ובו 11 מינים.

שלדגי העצים הם שלדגים כחולים בעלי מקור ארוך ונוקשה בצבע אדום ברובם. הם חיים על ענפי העצים ביערות וערבות פתוחות מאפריקה ועד אוסטרליה ומחפשים יצורים קטנים מתחת לענפיהם. אז הם מסתערים אליהם והורגים אותם בחבטת מקור.

לעומת שלדגים אחרים הם לא ניזונים כמעט מדגים, אם כי לא יהססו לדוג. הם ניזונים על דו-חיים, לטאות, נחשים קטנים, גוזלים ומכרסמים.

==מינים==
* Halcyon coromanda
*שלדג לבן-החזה (Halcyon smyrnensis)
* Halcyon cyanoventris
* Halcyon badia
*שלדג שחור-ראש (Halcyon pileata)
*שלדג אפור-ראש (Halcyon leucocephala)
* Halcyon albiventris
* Halcyon chelicuti
*שלדג כחול-חזה (Halcyon malimbica)
*שלדג העצים (Halcyon senegalensis)
* Halcyon senegaloides
==קישורים חיצוניים==

==הערות שוליים==

קטגוריה:בעלי חיים שתוארו ב-1821
קטגוריה:טקסונים שתוארו בידי ויליאם ג'ון סווינסון
קטגוריה:שלדגיים
קטה (סוג)

קָטָה (שם מדעי: Pterocles) הוא סוג של עופות קרקע ממשפחת הקטיים החיים בערבות ובמדבריות באסיה ובאפריקה. בסוג זה מצויים כל בני המשפחה למעט 2 מינים מהסוג קטה אסייתית (Syrrhaptes).

בני סוג זה הם עופות קטנים הדומים ליונים. לקטות יש חזה מגודל עטוף בנוצות מוך ספוגיות. כשהן שותות הן גם טובלות את החזה ומספיגות אותו במים. אז הן עפות חזרה לאפרוחים, אשר שותים את המים ישירות מהחזה. זכרי הקטה מביאים מים בכמות גדולה יותר בהשוואה לנקבות.

==מינים==
* מין קטה חדת-זנב (Pterocles alchata)
* מין קטת נמקוואה (Pterocles namaqua)
* מין קטה ערמונית-בטן (Pterocles exustus)
* מין קטה סנגלית (Pterocles senegallus)
* מין קטה גדולה (Pterocles orientalis)
* מין קטת כתר (Pterocles coronatus)
* מין קטה צהובת-גרון (Pterocles gutturalis)
* מין קטת ברצ'ל (Pterocles burchelli)
* מין קטה מלגשית (Pterocles personatus)
* מין קטה שחורת-פנים (Pterocles decoratus)
* מין קטה הודית (Pterocles lichtensteinii)
* מין קטת שתי החגורות (Pterocles bicinctus)
* מין קטה צבועה (Pterocles indicus)
* מין קטת ארבע החגורות (Pterocles quadricinctus)

== קישורים חיצוניים ==

==הערות שוליים==

קטגוריה:בעלי חיים שתוארו ב-1815
קטגוריה:קטיים
קטגוריה:טקסונים שתוארו בידי קונרד יאקוב טמינק
תלאסאוס

שחפיות צהובות מקור בקן בפיליפינים]]
תלאסאוס (שם מדעי: Thalasseus) הוא סוג של עופות ימיים ממשפחת השחפיתיים. בסוג זה 8 מינים.

שחפיות אלה מתאפיינות בציצתם הכהה שמאחורי ראשם ובמקורם השחור הארוך. הם חיים בכל העולם ונודדים ועפים מעל הימים והאוקיינוסים ותופסים דגים בעזרת מקורם ואוכלים אותו תוך כדי תעופה. חלק מהמינים מעופפים גם מעל אגמים ביבשות.

לעיתים הם מתקהלים באיים רחוקים במושבות גדולות וצפופות. האפרוחים ניזונים מדגים במושבה צפופה המגנה עליהם מטורפים.

==מינים==
* שחפית גדולה (Thalasseus maximus)
* שחפית צהובת מקור (Thalasseus bergii)
* שחפית בנגלית (Thalasseus bengalensis)
* Thalasseus bernsteini
* Thalasseus albididorsalis
* שחפית שחורת מקור (Thalasseus sandvicensis)
* Thalasseus acuflavidus
* שחפית הדורה (Thalasseus elegans)

==קישורים חיצוניים==

קטגוריה:בעלי חיים שתוארו ב-1822
קטגוריה:טקסונים שתוארו בידי פרידריך בויה
קטגוריה:שחפיתיים
דיה שורקת

דיה שורקת (שם מדעי: Haliastur) הוא סוג של עופות דורסים ממשפחת הנציים הקרובים לדיה. בני הסוג חיים בטבע בדרום-מזרח אסיה ובאוסטרליה באזורים חמימים. הם בולטים בגווני נוצותיהם האדמוניות ובקולם השרקני הגבוה.

==מינים==
*דיה שרקנית (Haliastur sphenurus)
*דיית ברהמיני (Haliastur indus)

==קישורים חיצוניים==

קטגוריה:בעלי חיים שתוארו ב-1840
קטגוריה:טקסונים שתוארו בידי ג'ון פריידוקס סלבי
קטגוריה:דיות
דאה (סוג)

דאה (שם מדעי: Elanus) היא סוג של עוף דורס-יום ממשפחת הנציים ובו 4 מינים. הן חיות באמריקה, אוסטרליה והמין דאה שחורת כתף חיה גם באפריקה, דרום אסיה ודרום אירופה. היא נפוצה גם בישראל.

הדאות הן עופות דורסים קטנים, יחסית. בעלות גוף לבן, עיניים אדומות גדולות וראש עגלגל. הן מומחיות בתעופה מהירה ואווירודינמית והן יכולות לרפרף במקומן.

==מינים==
* דאה שחורת-כתף (Elanus caeruleus)
* דאה שחורת-כתף אוסטרלית (Elanus axillaris)
* Elanus leucurus
* Elanus scriptus

==קישורים חיצוניים==

קטגוריה:בעלי חיים שתוארו ב-1809
קטגוריה:טקסונים שתוארו בידי מארי יולס צזר סויגני
קטגוריה:דאות
ינשוף נצי

ינשוף נצי (שם מדעי: Ninox) הוא סוג דורסי לילה ממשפחת הינשופיים החיים ביערות גשם טרופיים באסיה ואוסטרליה. בסוג זה 30 מינים.

ינשופים אלה גדולים מאוד ובעלי אופי אימתני. הם ציידי לילה המעופפים בדממה אל טרפם וקוטלים אותו בטפריהם הענקיים. בצורתם הם דומים לאוחים אך חלקם קטנים ומזכירים ינשופים רגילים. 

אחד מבני הקבוצה הוא המין ינשוף חזק – הגדול בדורסי הלילה של אוסטרליה ואחד הגדולים בעולם.
 
==מינים==
{|
|
* Ninox rufa
* Ninox burhani
* ינשוף חזק (Ninox strenua)
* ינשוף נובח (Ninox connivens)
* Ninox rudolfi 
* Ninox boobook
* ינשוף טסמני מנוקד (Ninox novaeseelandiae)
* Ninox scutulata 
* Ninox japonica 
* Ninox randi
* Ninox obscura 
* Ninox affinis
* Ninox superciliaris
* Ninox philippensis
* Ninox spilocephala
* Ninox mindorensis
|
* Ninox spilonotus
* Ninox rumseyi
* Ninox leventisi 
* Ninox reyi
* Ninox ochracea
* Ninox ios 
* Ninox squamipila
* Ninox hypogramma
* Ninox forbesi
* Ninox natalis
* Ninox theomacha
* Ninox meeki 
* Ninox punctulata 
* Ninox variegata 
* Ninox odiosa
* Ninox jacquinoti 
* Ninox sumbaensis
|
|}

==קישורים חיצוניים==

== הערות שוליים ==

קטגוריה:בעלי חיים שתוארו ב-1837
קטגוריה:טקסונים שתוארו בידי בריאן הוטון הודג'סון
קטגוריה:ינשופיים
הרוהיקו קורודה

הרוהיקו קורודה (ביפנית: 黒田 東彦; נולד ב-25 באוקטובר 1944) הוא כלכלן יפני, אשר כיהן כנגיד הבנק המרכזי של יפן החל ממרץ 2013. ב-25 בפברואר 2018 מונה שוב לכהונה שנייה. כהונתו הסתיימה באפריל 2023. קודם לכן כיהן בשלל תפקידים בממשל היפני בהם נשיא הבנק לפיתוח אסיה.

==ביוגרפיה==
בשנת 1963 החל קורודה בלימודי משפטים באוניברסיטת טוקיו אותם סיים בשנת 1967, כשהוא עובר בהצטיינות את בחינות ההסמכה עוד קודם סיום לימודיו. לאחר מכן הצטרף למשרד האוצר במסגרת פרויקט ממשלתי אשר מימן לו לימודי כלכלה באוניברסיטת אוקספורד אותן למד בין השנים 1969–1971.

הוא המשיך בתפקידים שונים במשרד האוצר, והגיע לשיאו בתפקיד סגן שר האוצר לעניינים בינלאומיים (1999–2003). בינואר 2003 התפטר מממשרד האוצר לטובת מינוי ליועץ מיוחד לממשלה במרץ 2003. בשנים 2003–2005 כיהן כנשיא הבנק לפיתוח אסיה.

==קישורים חיצוניים==

* 
* 
* 
* 

==הערות שוליים==

קטגוריה:כלכלנים יפנים
קטגוריה:בוגרי אוניברסיטת אוקספורד
קטגוריה:נגידי בנק יפן
קטגוריה:יפנים שנולדו ב-1944
מאהבה של ליידי צ'טרלי (סרט, 2015)

מאהבה של ליידי צ'טרלי (באנגלית: Lady Chatterley's Lover) הוא סרט טלוויזיה בריטי מסוגת הדרמה הרומנטית משנת 2015. בסרט מככבים הולידיי גריינג'ר, ריצ'רד מאדן וג'יימס נורטון. זהו עיבוד של ג'ד מרקוריו לרומן "מאהבה של ליידי צ'טרלי" מאת ד. ה. לורנס שיצא לאור ב-1928. שידור הבכורה של הסרט בערוץ BBC One היה ב-6 בספטמבר 2015.

העיבוד הוא חלק מארבעה סרטי טלוויזיה עיבודים לספרות המאה העשרים בהפקת ה-BBC. הסרטים האחרים הם "Cider with Rosie" מאת לורי לי, "המקשר" מאת אל פי הרטלי, והמחזה "המפקח בא" מאת ג'יי בי פריסטלי.

==תקציר עלילה==
ליידי קונסטנס צ'טרלי (הולידיי גריינג'ר) נשואה באושר לאריסטוקרט סר קליפורד צ'טרלי (ג'יימס נורטון), עד שהוא נפצע בשירותו במלחמת העולם הראשונה. בהיותו מרותק לכיסא גלגלים ואימפוטנט, מתחיל קליפורד להתרחק מקונסטנס, והיא מוצאת נחמה בחברתו של שומר היער המתבודד אוליבר מלורס (ריצ'רד מאדן).

בשנות העשרים של המאה העשרים הפער החברתי בין המעמד העליון לבין המשרתים היה בלתי ניתן לגישור. פרשת אהבים בין גבירת האחוזה ואחד העובדים היה גורם לשערורייה ולנידויים של השניים. ליידי צ'טרלי חייבת לבחור בין החיים ההגונים לבין האהבה, ומלורס מסכן את ביטחונו. שניהם מנסים לחמוק מחשדותיו הגוברים של בעלה הקנאי והנקמני.

==צוות השחקנים==
* הולידיי גריינג'ר – ליידי קונסטנס צ'טרלי
* ריצ'רד מאדן – אוליבר מלורס
* ג'יימס נורטון – סר קליפורד צ'טרלי
* ג'ודי קומר – אייבי בולטון
* אדוארד הולקרופט – דאנקן פורבס
* איב פונסונבי – הילדה רייד
* הווארד וורד – בטס
* אליזבת ריידר – גברת בטס
* טוני פירצ'רד – פילד

==קישורים חיצוניים==

==הערות שוליים==

קטגוריה:סרטי טלוויזיה בריטיים
קטגוריה:סרטים מבוססי ספרים
קטגוריה:סרטים באנגלית
קטגוריה:סרטי 2015
AC Brooklands Ace

AC Brooklands Ace היא מכונית ספורט בתצורת מכונית רודסטר, 2 מושבים, תוצרת "AC Cars Group Ltd" (קרוי גם: "Auto Carriers Ltd"), אשר יוצרה בין השנים 1993–2000.

סך הכול יוצרו 66 יחידות.

==סדרות AC Brooklands Ace==
* "Brooklands Ace" (יוצר בין השנים 1993–1996, יוצרו 46 יחידות)
* "AC Ace" (יוצר בין השנים 1997–2000, יוצרו 12 יחידות)

=="AC Brooklands Ace" סדרה שנייה==
,
* הסדרה קרויה "AC Ace"
* גרסת גג ברזנט מתקפל
* גרסת גג פח מתקפל (חשמלי)
* תאוצה 0–60 מייל היא 6.9 שניות (מנוע 5,000 סמ"ק המפיק 243 כ"ס)
* תאוצה 0–60 מייל היא 5.5 שניות (מנוע 4,600 סמ"ק המפיק 254 כ"ס, מנוע "לוטוס")

== תמונות ==
<gallery mode="packed" heights="140">
קובץ:1999 and 2010 AC Ace V8, front.jpg | דגם "AC Brooklands Ace", שנת 1999
קובץ:1999 and 2010 AC Ace V8, rear.jpg | דגם "AC Brooklands Ace", שנת 1999
קובץ:A.C. Ace V8 (2009-2010) (25627114111).jpg | דגם "AC Brooklands Ace"
</gallery>

==ראו גם==
* AC Aceca
* AC Petite
* AC 3000ME
* AC 2-Litre

== קישורים חיצוניים ==

* 
* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1993
קטגוריה:מכוניות בריטיות
Brooklands Ace
פורד קוגר

פורד קוגר (באנגלית: Ford Cougar) היא מכונית ספורטיבית, בתצורת קופה, שתי דלתות, אשר יוצרה על ידי "פורד אירופה", (באנגלית: Ford of Europe, שם מלא: "Ford of Europe AG"), חברת בת של קונצרן הרכב פורד, בבריטניה בין השנים 1998–2002, ובאוסטרליה בין השנים 1999–2004.

בין השנים 1999–2002 נמכר דגם "פורד קוגר" בארצות הברית ובקנדה תחת השם "Mercury Cougar". בשנת 1998 יוצר דגם "פורד קוגר" בארצות הברית.

סך הכול יוצרו 230,000 יחידות.

==תאוצות==
* בין 0–100 קמ"ש 10.3 שניות (מנוע 4 צילינדרים, 1,988 סמ"ק)
* בין 0–100 קמ"ש 8.6 שניות (מנוע 6 צילינדרים, 2,544 סמ"ק, תמסורת ידנית)
* בין 0–100 קמ"ש 10.4 שניות (מנוע 6 צילינדרים, 2,544 סמ"ק, תמסורת אוטומטית)
* בין 0–100 קמ"ש 7.8 שניות (מנוע 6 צילינדרים 2,495 סמ"ק)

==פליטת פחמן דו-חמצני==
* 202 גרם לק"מ (מנוע 1,988 סמ"ק)
* 228 גרם לק"מ (מנוע 2,544 סמ"ק, תמסורת ידנית)
* 240 גרם לק"מ (מנוע 2,544 סמ"ק, תמסורת אוטומטית)
* 245 גרם לק"מ (מנוע 2,495 סמ"ק)

==תמונות==
<gallery mode="packed" heights="110">
קובץ:1999 Ford Cougar 2.0 (12991164544).jpg | "פורד קוגר", שנת 1999
קובץ:FordCougar.jpg | "פורד קוגר"
קובץ:Ford Cougar rear 20071212.jpg | "פורד קוגר"
קובץ:Ford Cougar.jpg | "פורד קוגר"
קובץ:Ford Cougar rear 20090723.jpg | "פורד קוגר"
קובץ:Ford Cougar (5).jpg | "פורד קוגר"
קובץ:Ford Cougar (2).jpg | "פורד קוגר"
קובץ:Ford Cougar (4).jpg | "פורד קוגר"
קובץ:Ford Cougar.JPG | "פורד קוגר"
</gallery>

==ראו גם==
* פורד
* פורד פרוב
==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1998
קטגוריה:מכוניות קופה
קוגר
קטגוריה:מכוניות בריטיות
קטגוריה:כלי רכב המיוצרים באוסטרליה
קטגוריה:כלי רכב המורכבים בארצות הברית
ניב מג'ר

ניב מג'ר (נולד ב-1 בנובמבר 1984) הוא קומיקאי, סטנדאפיסט, שחקן, מתופף, במאי ותסריטאי ישראלי.

== ביוגרפיה ==
מג'ר נולד ב-1984 בעיר הרצליה לזוג הורים פסיכולוגים.

בתיכון למד במגמת קולנוע, לאחר מכן שירת בצה"ל באגף האפסנאות, והתחתן בשנת 2019.

משמש כמתופף בלהקת קרמל אפל פופ<ref></ref>.

בשנת 2007 התחיל להעלות סרטונים לאתר Flix, יחד עם חבריו, תחת השם "חבורת ניתוח קיסרי". באותה שנה החל לעבוד באתר כעורך וידאו. בעבודתו הכיר את רועי כפרי ויחד החלו השניים ליצור את "ניצה ולחם", סדרת מערכוני נונסנס שזכתה להצלחה רבה. בשנת 2012 הופיעו השניים בתפקיד "ניצה ולחם" בתוכנית "קאמבק" בערוץ הוט קומדי סנטרל.

בשנת 2015 החל להנחות בשלישייה את התוכנית "נדחפים" בערוץ הילדים. בשנה זו גם השתתף ב"סרט אפס" בתפקיד יחזקאל, ובסדרה "חלם בהלם" בחינוכית. באותה שנה כתב וביים פרסומת לחברת פפסי, בכיכובו של לארי תומאס (Soup Nazi מהסדרה "סיינפלד"). 

בשנת 2016 כתב, ערך, ביים והשתתף בפרסומת לקטלוג החדש של איקאה בכיכובו של ויין נייט (ניומן מ"סיינפלד"). באותה השנה גם שיחק בסדרת הדרמה של ערוץ 10 ״מסובך״ גילם את עמינדב בריקמן.

ב-2017 נמנה עם צוות הכותבים והמגישים של התוכנית "טלוויזיה מהעתיד" המשודרת ברשת (תחילה בערוץ 2 ולאחר בכן ברשת 13), ומשמש גם כבמאי התוכנית.

בשנת 2018 שיחק את רון-רון שולמן בסדרה "על הספקטרום" ששודרה ב-Yes. ביוני 2019 זכה בפרס השחקן הקומי הטוב ביותר בפסטיבל הסדרות של מונטה-קרלו . הסדרה עצמה זכתה בפסטיבל בפרס הסדרה הקומית הטובה ביותר.

ב-2023 שיחק בסרט "בית". באותה השנה התארח בפרק האחרון של העונה הרביעית בסדרה הקומית של ערוץ כאן 11 ״קופה ראשית״, גילם את פלד חביה, החליף את ראמזי (אמיר שורוש) בסופר.

== לקריאה נוספת ==

* עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג, 2023

==קישורים חיצוניים==

* 

==הערות שוליים==

קטגוריה:סטנדאפיסטים ישראלים
קטגוריה:שחקני קולנוע וטלוויזיה ישראלים
קטגוריה:קומיקאים ישראלים
קטגוריה:תסריטאי טלוויזיה ישראלים
קטגוריה:במאי טלוויזיה ישראלים
קטגוריה:מנחי ערוץ הילדים
קטגוריה:ישראלים שנולדו ב-1984
בלדי

בלדי בע"מ היא חברה ישראלית העוסקת בייבוא, ייצור ועיבוד מוצרי מזון, ובפרט מוצרי בשר. קבוצת בלדי החלה את דרכה כאיטליז משפחתי בשוק הכרמל בתל אביב, שהוקם בשנת 1916 על-ידי סב המשפחה, שלמה דהבני.

קבוצת בלדי עוסקת בשלושה תחומי פעילות עיקריים: ייצור מוצרי מזון במפעלי הקבוצה, סחר בשוק המקומי לרבות ייבוא, ולוגיסטיקה.

==היסטוריה==
בלדי החלה את דרכה בשנת 1916 כאטליז משפחתי בשוק הכרמל בתל אביב. 

בלדי עסקה בייצור מוצרי בשר עוד בהיותה אטליז מקומי, כאשר עיקר הייצור היה של קבבים והמבורגרים. בשנת 1987 נפתח המפעל המרכזי של בלדי, ובצמוד לו חנות המפעל באזור התעשייה בבת ים, ובשנת 2007 הועברה פעילות הייצור לאזור התעשייה שח"ק בעמק יזרעאל.

==פעילות החברה==
בלדי פועלת בישראל וכל מכירותיה הן לשוק המקומי. עיקר פעילותה של הקבוצה היא יבוא, יצור ושיווק מוצרי בשר בקר, צאן, עופות, דגים, ירקות ופירות קפואים.
משרדי החברה שוכנים באזור התעשייה א.ת תימורים, בו שוכן גם מרכז הפעילות הלוגיסטית. בנוסף, נמצא באזור התעשייה שח"ק שבעמק יזרעאל מפעל ייצור הבשר, המייצר ומספק מוצרי בשר ועוף, על חלקיהם השונים, המותאמים לשוק הקמעונאי ולשוק המוסדי.

לבלדי שיתופי פעולה בין-לאומיים עם משחטות עגלי בקר בארגנטינה, אורוגוואי, ברזיל, פרגוואי, פולין וצרפת. החברה רוכשת את עגלי הבקר בארץ גידולם ומייבאת אותם לאחר שחיטה בארץ הגידול תחת מגוון כשרויות ומותגים. 

פעילותה הקמעונאית של בלדי כוללת גם הפעלה ישירה של שתי חנויות המותג, בבת ים וברחובות. עם לקוחות החברה נמנים משרד הביטחון, רשתות השיווק הגדולות, בתי מלון, אולמות אירועים ומסעדות.

==קישורים חיצוניים==

* 

קטגוריה:חברות מזון ישראליות
קטגוריה:ישראל: חברות שהוקמו ב-1916